Vöden

Vöden () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Schüllern.

 Geografie 

De Oort liggt in de Lümbörger Heid dicht bi de Veers.

De Naveröörd sünd Zoarn in’n Noorden, Snevern in’n Noordoosten, Gallhoorn in’n Oosten, Hasselhoff un Stimbeck in’n Süüdoosten, Schüllern in’n Süden, Schüllernbrookhoff in’n Süüdwesten un Lünzenbrookhoff in’n Westen.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Snevern in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Gemeen Schüllern mit bi, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört de Oort to de Oortschop Schüllern, de en egen Oortsvörsteiher hett.

 Inwahnertall 

 Religion 

Vöden is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

 Weertschop un Infrastruktur 

För Vöden is de freewillige Füürwehr Schüllern mit tostännig.

 Verkehr 

Vöden is över lüttjere Straten anbunnen an de Kreisstraat 33 un de L 170 un de Landsstraten L 171. De L 171 föhrt in’n Noordoosten över Snevern na Wintemaur an de Chaussee an de Bundsstraat 3 un in’n Süüdwesten över Schüllern un Sprengel na Neenkerken. De L 170 löppt in’n Süüdoosten över Snevern na Häbe an de B 3 un in’n Westen över Lünzen un Grauen na Hemslingen an de B 71.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 16 Kilometer in’n Oosten von Vöden an de B 3.

De nächste Bahnhoff is so bi dree Kilometer wied weg in’n Noordoosten de Bahnhoff Snevern an de Heidbahn.

 Footnoten 

Kategorie:Oort
Kategorie:Landkreis Heidkreis